IL-ĠERREJJA U JIEN Kif ħammret fuq il-baħar f'rogħida ferrieħa taż-żerniq id-dija, u żżiffa ta' filgħodu qajmet is-siġar ta' ġnejniet moħbija, rajtek, Dgħajsa ħafifa, tifrex il-qlugħ għal majistral sabili, u, ħelu, taqbad triqtek, taħit ir-rażan tat-tmun, għal xejrt-ir-rifi, u bħal tfajla qalbiena li ġarrbet l-ewwel darba il-Ħajr tal-mewġa, tmil fuq ġenbek, u ċċafċaf, u ssiefieb leħnek mat-tvenvin tal-iewġa. Mita bjadet u saħinet ix-xemx u qajla dell baqa' ma' dwarek, rajtek bejn ikħal w-ikħal taqsam il-barra w-xejn ma taħseb f'darek. Issa haw' qegħida, fil-qàla, bla qlugħ, tidbandal fuq il-mewġ lubien, għaliex max-xemx li niżlet raqdet iż-żiffa w-ħajr ma baqa' mkien: Da 'l-waqt mal-ħiwejjeġ l oħra, fi star bla lewn titkebbeb, ja Ġerrejja; da' l-waqt ma narak iżjed, għax jisirqek il-lejl minn ħbub għajnejja. k Hekk jiena, Mita kbira ix-xemx tal-Ħajja ħammret fuq tfuliti, u tafit fewġa bikrija ħaddru t-tamiet fil-ġonna ta' żugħżiti, jiena wkoll ta' setgħeti frixt il-qlugħ kollha w-qbadt it-tmun tar-rieda u fuq il-mewġ ta' żmieni qtajt il-barra qatigħ. Ġarrabt il-ġlieda mal-ħalel u mar-rwiefen, u darbtejn rajt il-Mewt b'daħika watixija issejjaħli taħt l-ilma: iżda l-ħila wid deh'n ma naqsux fija, għaliex id-dgħajsa tiegħi kellha ġenbejha sħaħ u l-qiugħ tajbin, u t-tmun iwieġeb ħelu għal kull xejra tal-ħsieb. Siegħat henjin għaddejt fix-xemx sabiħa ta' wara nofs-in-nhar, mita t-taqliba tal-baħar abjad siktet, u reġgħet timla l-qlugħ fewġa tabiba. Hawn issa t-tnejn nitbandlu qegħdin fil-qàla jien u d-dgħajsa tiegħi, għaliex iż-żiffa raqdet, u x-xemx ta' nofs-in-nhar ma għadhiex miegħi : niżlet, u biss xi ħmura għadha titnikker fietla fuq 1 għoljiet… da l-waqt jinsatar kollox fid-dlam tal-lejl… u jkun sultan is-skiet. 16-18 ta' Ġunju 1933.